CELEX: 32012R0932
Language: el
Date: 2012-10-03 00:00:00
Title: Κανονισμός (ΕΕ) αριθ. 932/2012 της Επιτροπής, της 3ης Οκτωβρίου 2012 , εφαρμοστικός της οδηγίας 2009/125/ΕΚ του Ευρωπαϊκού Κοινοβουλίου και του Συμβουλίου όσον αφορά τις απαιτήσεις οικολογικού σχεδιασμού για οικιακά στεγνωτήρια ρούχων  Κείμενο που παρουσιάζει ενδιαφέρον για τον ΕΟΧ

12.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 278/1
            
         ΚΑΝΟΝΙΣΜΌΣ (ΕΕ) αριθ. 932/2012 ΤΗΣ ΕΠΙΤΡΟΠΉΣ
   της 3ης Οκτωβρίου 2012
   εφαρμοστικός της οδηγίας 2009/125/ΕΚ του Ευρωπαϊκού Κοινοβουλίου και του Συμβουλίου όσον αφορά τις απαιτήσεις οικολογικού σχεδιασμού για οικιακά στεγνωτήρια ρούχων
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2009/125/ΕΚ του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, για τη θέσπιση πλαισίου για τον καθορισμό απαιτήσεων οικολογικού σχεδιασμού όσον αφορά τα συνδεόμενα με την ενέργεια προϊόντα (1), και ιδίως το άρθρο 15 παράγραφος 1,
   Μετά από διαβουλεύσεις με το φόρουμ διαβούλευσης για τον οικολογικό σχεδιασμό,
   Εκτιμώντας τα ακόλουθα:
   
               (1)
            
            
               Με βάση την οδηγία 2009/125/ΕΚ, η Επιτροπή οφείλει να θεσπίσει απαιτήσεις οικολογικού σχεδιασμού για τα συνδεόμενα με την ενέργεια προϊόντα που αντιπροσωπεύουν σημαντικό όγκο πωλήσεων και εμπορικών συναλλαγών, έχουν σημαντικές περιβαλλοντικές επιπτώσεις και παρουσιάζουν σημαντικές δυνατότητες βελτίωσης όσον αφορά τις περιβαλλοντικές τους επιπτώσεις χωρίς αυτό να συνεπάγεται υπερβολικό κόστος.
            
         
               (2)
            
            
               Το άρθρο 16 παράγραφος 2 στοιχείο α) της οδηγίας 2009/125/ΕΚ προβλέπει ότι η Επιτροπή θεσπίζει, εφόσον απαιτείται, εφαρμοστικό μέτρο για τις οικιακές συσκευές, στις οποίες περιλαμβάνονται και τα οικιακά στεγνωτήρια ρούχων.
            
         
               (3)
            
            
               Η Επιτροπή εκπόνησε προμελέτη, στην οποία αναλύθηκαν οι τεχνικές, περιβαλλοντικές και οικονομικές παράμετροι των οικιακών στεγνωτηρίων ρούχων τα οποία χρησιμοποιούνται κατά κανόνα στα νοικοκυριά. Η μελέτη εκπονήθηκε από κοινού με τους συμφεροντούχους και ενδιαφερόμενα μέρη από την Ένωση και τρίτες χώρες, και τα αποτελέσματα δημοσιοποιήθηκαν.
            
         
               (4)
            
            
               Στον παρόντα κανονισμό πρέπει να υπαχθούν τα προϊόντα που προορίζονται για το στέγνωμα ρούχων σε νοικοκυριά.
            
         
               (5)
            
            
               Τα οικιακά πλυντήρια-στεγνωτήρια ρούχων έχουν ιδιαίτερα χαρακτηριστικά και συνεπώς πρέπει να εξαιρεθούν από το πεδίο εφαρμογής του παρόντος κανονισμού.
            
         
               (6)
            
            
               Η περιβαλλοντική παράμετρος των οικιακών στεγνωτηρίων ρούχων, που χαρακτηρίζεται σημαντική για τους σκοπούς του παρόντος κανονισμού, είναι η κατανάλωση ενέργειας κατά τη φάση της χρήσης. Εκτιμάται ότι το έτος 2005 στην Ευρωπαϊκή Ένωση η ετήσια κατανάλωση ηλεκτρικής ενέργειας των οικιακών στεγνωτηρίων ρούχων ανήλθε σε 21 TWh. Αν δεν ληφθούν συγκεκριμένα μέτρα, προβλέπεται ότι το έτος 2020 η κατανάλωση ηλεκτρικής ενέργειας θα ανέλθει σε 31 TWh. Η προμελέτη κατέδειξε ότι είναι δυνατόν να μειωθεί σημαντικά η ενεργειακή κατανάλωση των προϊόντων που διέπονται από τον παρόντα κανονισμό.
            
         
               (7)
            
            
               Σύμφωνα με την προμελέτη, δεν είναι αναγκαίες απαιτήσεις σχετικά με άλλες παραμέτρους οικολογικού σχεδιασμού του παραρτήματος I μέρος 1 της οδηγίας 2009/125/ΕΚ, δεδομένου ότι η ενεργειακή κατανάλωση των οικιακών στεγνωτηρίων ρούχων κατά τη φάση χρήσης είναι με μεγάλη διαφορά η σημαντικότερη περιβαλλοντική παράμετρος. Σύμφωνα με τις διατάξεις του άρθρου 6 παράγραφος 2 της οδηγίας 2009/125/ΕΚ, τα κράτη μέλη δεν απαγορεύουν, περιορίζουν ή παρακωλύουν στην επικράτειά τους τη διάθεση στην αγορά και/ή τη θέση σε λειτουργία των οικιακών στεγνωτηρίων ρούχων για λόγους απαιτήσεων οικολογικού σχεδιασμού σχετιζόμενους με τις απαιτήσεις οικολογικού σχεδιασμού του παραρτήματος I μέρος 1 της υπόψη οδηγίας για τις οποίες ο παρών κανονισμός δεν προβλέπει αναγκαιότητα απαιτήσεων οικολογικού σχεδιασμού.
            
         
               (8)
            
            
               Τα οικιακά στεγνωτήρια ρούχων πρέπει να καταστούν αποδοτικότερα από άποψη ενεργειακής κατανάλωσης με την εφαρμογή υφιστάμενων μη ιδιοταγών οικονομικώς αποδοτικών τεχνολογιών, με τις οποίες είναι δυνατή η μείωση του συνολικού συνδυασμένου κόστους αγοράς και λειτουργίας αυτών των προϊόντων.
            
         
               (9)
            
            
               Οι απαιτήσεις οικολογικού σχεδιασμού πρέπει να μην έχουν αρνητικές επιπτώσεις στη λειτουργικότητα του προϊόντος όσον αφορά τον τελικό χρήστη ούτε να επηρεάζουν δυσμενώς την υγεία, την ασφάλεια ή το περιβάλλον. Ειδικότερα, τα οφέλη από τη μείωση της ενεργειακής κατανάλωσης κατά τη φάση χρήσης πρέπει να υπερκαλύπτουν τις τυχόν πρόσθετες περιβαλλοντικές επιπτώσεις κατά τις φάσεις παραγωγής και διάθεσης.
            
         
               (10)
            
            
               Οι απαιτήσεις οικολογικού σχεδιασμού πρέπει να επιβληθούν σταδιακά, προκειμένου να παρασχεθεί επαρκής χρόνος στους κατασκευαστές ώστε να επανασχεδιάσουν τα προϊόντα που διέπονται από τον παρόντα κανονισμό. Το χρονοδιάγραμμα πρέπει να καθοριστεί κατά τρόπο ώστε να αποφεύγονται οι αρνητικές επιπτώσεις στη λειτουργικότητα του τεχνικού εξοπλισμού που ήδη κυκλοφορεί στην αγορά και να λαμβάνονται υπόψη οι συνέπειες κόστους για τους τελικούς χρήστες και τους κατασκευαστές, ιδίως δε για τις μικρές και μεσαίες επιχειρήσεις, διασφαλίζοντας παράλληλα την έγκαιρη επίτευξη των στόχων του παρόντος κανονισμού.
            
         
               (11)
            
            
               Οι μετρήσεις των συναφών παραμέτρων των προϊόντων πρέπει να διεξάγονται με χρήση αξιόπιστων, ακριβών και αναπαραγώγιμων μεθόδων, οι οποίες λαμβάνουν υπόψη τις γενικώς αποδεκτές σύγχρονες μεθόδους μετρήσεων, συμπεριλαμβανομένων, όταν διατίθενται, εναρμονισμένων προτύπων τα οποία έχουν εκδοθεί από ευρωπαϊκούς οργανισμούς τυποποίησης, όπως αναφέρονται στο παράρτημα I της οδηγίας 98/34/ΕΚ του Ευρωπαϊκού Κοινοβουλίου και του Συμβουλίου, της 22ας Ιουνίου 1998, για την καθιέρωση μιας διαδικασίας πληροφόρησης στον τομέα των τεχνικών προτύπων και κανονισμών και των κανόνων περί υπηρεσιών της κοινωνίας των πληροφοριών (2).
            
         
               (12)
            
            
               Δυνάμει του άρθρου 8 της οδηγίας 2009/125/ΕΚ, ο παρών κανονισμός πρέπει να προσδιορίζει τις εφαρμοστέες διαδικασίες αξιολόγησης της συμμόρφωσης.
            
         
               (13)
            
            
               Για να διευκολύνονται οι έλεγχοι συμμόρφωσης, οι κατασκευαστές πρέπει να παρέχουν πληροφορίες στην τεχνική τεκμηρίωση που προβλέπεται στα παραρτήματα V και VI της οδηγίας 2009/125/ΕΚ, εφόσον οι πληροφορίες αυτές αφορούν τις απαιτήσεις που ορίζονται στον παρόντα κανονισμό.
            
         
               (14)
            
            
               Εκτός από τις νομικώς δεσμευτικές απαιτήσεις που ορίζονται στον παρόντα κανονισμό, πρέπει να καθοριστούν ενδεικτικά κριτήρια συγκριτικής αξιολόγησης των βέλτιστων διαθέσιμων τεχνολογιών ώστε να εξασφαλίζονται η ευρεία διαθεσιμότητα και η εύκολη προσβασιμότητα πληροφοριών σχετικά με τις περιβαλλοντικές επιδόσεις του κύκλου ζωής των προϊόντων που διέπονται από τον παρόντα κανονισμό.
            
         
               (15)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 19 παράγραφος 1 της οδηγίας 2009/125/ΕΚ,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Αντικείμενο και πεδίο εφαρμογής
   1.   Ο παρών κανονισμός καθορίζει απαιτήσεις οικολογικού σχεδιασμού για τη διάθεση στην αγορά οικιακών στεγνωτηρίων ρούχων τροφοδοτούμενων από το ηλεκτρικό δίκτυο και θερμαινόμενων με αέριο καθώς και εντοιχιζόμενων οικιακών στεγνωτηρίων ρούχων, περιλαμβανόμενων εκείνων που πωλούνται για μη οικιακή χρήση.
   2.   Ο παρών κανονισμός δεν εφαρμόζεται σε οικιακά πλυντήρια-στεγνωτήρια ρούχων και σε οικιακές συσκευές στυψίματος με περιδίνηση.
   Άρθρο 2
   Ορισμοί
   Επιπροσθέτως προς τους ορισμούς του άρθρου 2 της οδηγίας 2009/125/ΕΚ, για τους σκοπούς του παρόντος κανονισμού ισχύουν οι ακόλουθοι ορισμοί:
   
               1)
            
            
               «οικιακό στεγνωτήριο ρούχων» σημαίνει συσκευή όπου στεγνώνεται ιματισμός με περιστροφή σε τύμπανο μέσω του οποίου διέρχεται θερμός αέρας, και η οποία προορίζεται να χρησιμοποιείται κυρίως για μη επαγγελματική χρήση·
            
         
               2)
            
            
               «εντοιχιζόμενο οικιακό στεγνωτήριο ρούχων» σημαίνει οικιακό στεγνωτήριο ρούχων προοριζόμενο για εγκατάσταση σε ερμάριο, σε προκατασκευασμένη εσοχή σε τοίχο ή σε παρόμοια θέση, που απαιτεί εξωτερικό έπιπλο·
            
         
               3)
            
            
               «οικιακό πλυντήριο-στεγνωτήριο ρούχων» σημαίνει οικιακό πλυντήριο που περιλαμβάνει ταυτοχρόνως λειτουργία αφύγρανσης με περιστροφή καθώς και μέσο στεγνώματος του ιματισμού, συνήθως με θέρμανση και περιστροφή·
            
         
               4)
            
            
               «οικιακή συσκευή στυψίματος με περιδίνηση» σημαίνει συσκευή στην οποία το νερό από τον ιματισμό απομακρύνεται μέσω φυγόκεντρου δύναμης εντός περιστρεφόμενου τυμπάνου και αποστραγγίζεται μέσω αυτόματης αντλίας, η οποία είναι σχεδιασμένη ώστε να χρησιμοποιείται κυρίως για μη επαγγελματική χρήση·
            
         
               5)
            
            
               «στεγνωτήριο ρούχων ανοικτού κυκλώματος κυκλοφορίας αέρα» σημαίνει στεγνωτήριο που απορροφά καθαρό αέρα, τον διαχέει στον ιματισμό και διοχετεύει στο δωμάτιο ή σε εξωτερικό χώρο τον υγρό αέρα που δημιουργείται·
            
         
               6)
            
            
               «στεγνωτήριο ρούχων με συμπύκνωση υδρατμών» σημαίνει στεγνωτήριο που περιλαμβάνει διάταξη (η οποία χρησιμοποιεί συμπύκνωση ή άλλο μέσο) για την απομάκρυνση της υγρασίας από τον αέρα που χρησιμοποιείται για τη διαδικασία του στεγνώματος·
            
         
               7)
            
            
               «αυτόματο στεγνωτήριο ρούχων» σημαίνει στεγνωτήριο ρούχων που απενεργοποιεί τη διαδικασία στενώματος όταν ανιχνευτεί στο φορτίο ρούχων συγκεκριμένη περιεκτικότητα σε υγρασία, παραδείγματος χάριν μέσω αισθητήρων αγωγιμότητας ή θερμοκρασίας·
            
         
               8)
            
            
               «μη αυτόματο στεγνωτήριο ρούχων» σημαίνει στεγνωτήριο ρούχων που απενεργοποιεί τη διαδικασία στενώματος έπειτα από προκαθορισμένο χρονικό διάστημα, συνήθως ελεγχόμενο με χρονοδιακόπτη, που όμως είναι επίσης δυνατό να απενεργοποιηθεί χειροκίνητα από τον χρήστη·
            
         
               9)
            
            
               «πρόγραμμα» σημαίνει σειρά προκαθορισμένων λειτουργιών τις οποίες ο κατασκευαστής δηλώνει ως κατάλληλες για το στέγνωμα συγκεκριμένων ειδών ιματισμού·
            
         
               10)
            
            
               «κύκλος» σημαίνει πλήρη διαδικασία στεγνώματος, όπως προσδιορίζεται για το επιλεγόμενο πρόγραμμα·
            
         
               11)
            
            
               «διάρκεια προγράμματος» σημαίνει το χρόνο που διαρρέει από την έναρξη του προγράμματος μέχρι την ολοκλήρωσή του, εξαιρουμένης οιασδήποτε προγραμματισμένης από τον τελικό χρήστη καθυστέρησης·
            
         
               12)
            
            
               «διαβαθμισμένη χωρητικότητα» σημαίνει τη μέγιστη μάζα σε χιλιόγραμμα (kg) που δηλώνει ο κατασκευαστής, βηματικά ανά 0,5 kg ξηρού ιματισμού συγκεκριμένου τύπου, την οποία μπορεί να επεξεργαστεί οικιακό στεγνωτήριο ρούχων με το επιλεγμένο πρόγραμμα, εφόσον φορτωθεί σύμφωνα με τις οδηγίες του κατασκευαστή·
            
         
               13)
            
            
               «μερικό φορτίο» σημαίνει το μισό της διαβαθμισμένης χωρητικότητας οικιακού στεγνωτηρίου ρούχων για δεδομένο πρόγραμμα·
            
         
               14)
            
            
               «απόδοση συμπύκνωσης» σημαίνει τον λόγο της μάζας υγρασίας που συμπυκνώνεται από στεγνωτήριο ρούχων με συμπύκνωση υδρατμών προς τη μάζα υγρασίας που έχει απομακρυνθεί από το φορτίο στο τέλος ενός κύκλου·
            
         
               15)
            
            
               «κατάσταση εκτός λειτουργίας» σημαίνει κατάσταση κατά την οποία η τροφοδοσία του οικιακού στεγνωτηρίου ρούχων με ηλεκτρικό ρεύμα διακόπτεται μέσω διατάξεων ρύθμισης ή διακοπτών προσβάσιμων και προοριζόμενων να ενεργοποιούνται από τον τελικό χρήστη κατά την κανονική χρήση, έτσι ώστε να επιτυγχάνεται η μικρότερη δυνατή κατανάλωση ισχύος επ’ αόριστον και ενώ το οικιακό στεγνωτήριο ρούχων παραμένει συνδεδεμένο με την πηγή ηλεκτρικού ρεύματος και χρησιμοποιείται σύμφωνα με τις οδηγίες του κατασκευαστή. Όταν δεν υπάρχουν διατάξεις ρύθμισης ή διακόπτες προσβάσιμοι από τον τελικό χρήστη, ως «κατάσταση εκτός λειτουργίας» νοείται η κατάσταση που επιτυγχάνεται όταν το οικιακό στεγνωτήριο ρούχων μεταπέσει αυτομάτως σε σταθερή κατάσταση από πλευράς κατανάλωσης ισχύος·
            
         
               16)
            
            
               «κατάσταση αναμονής» σημαίνει την κατάσταση με τη χαμηλότερη κατανάλωση ισχύος που είναι δυνατόν να διαρκεί επ’ αόριστον μετά την ολοκλήρωση του προγράμματος χωρίς περαιτέρω επέμβαση του τελικού χρήστη, πέραν του αδειάσματος του οικιακού στεγνωτηρίου ρούχων·
            
         
               17)
            
            
               «ισοδύναμο οικιακό στεγνωτήριο ρούχων» σημαίνει μοντέλο διατιθέμενου στην αγορά οικιακού στεγνωτηρίου ρούχων του οποίου η διαβαθμισμένη χωρητικότητα, τα τεχνικά χαρακτηριστικά και επιδόσεις, η κατανάλωση ενέργειας, η απόδοση συμπύκνωσης κατά περίπτωση, η τυπική διάρκεια προγράμματος βαμβακερών, καθώς και οι εκπομπές αερόφερτου ακουστικού θορύβου κατά το στέγνωμα είναι ίδια με εκείνα άλλου μοντέλου οικιακού στεγνωτηρίου ρούχων που διατίθεται στην αγορά από τον ίδιο προμηθευτή, αλλά με διαφορετικό εμπορικό κωδικό·
            
         
               18)
            
            
               «τυπικό πρόγραμμα βαμβακερών» σημαίνει τον κύκλο για το στέγνωμα βαμβακερών ρούχων με αρχική περιεκτικότητα του φορτίου σε υγρασία 60 % μέχρι απομένουσα περιεκτικότητα του φορτίου σε υγρασία 0 %.
            
         Άρθρο 3
   Απαιτήσεις οικολογικού σχεδιασμού
   Οι γενικές απαιτήσεις οικολογικού σχεδιασμού για οικιακά στεγνωτήρια ρούχων εκτίθενται στο σημείο 1 του παραρτήματος I. Οι ειδικές απαιτήσεις οικολογικού σχεδιασμού για οικιακά στεγνωτήρια ρούχων καθορίζονται στο σημείο 2 του παραρτήματος I.
   Καμία απαίτηση οικολογικού σχεδιασμού δεν είναι αναγκαία όσον αφορά κάθε άλλη παράμετρο οικολογικού σχεδιασμού αναφερόμενη στο παράρτημα I μέρος 1 της οδηγίας 2009/125/ΕΚ.
   Άρθρο 4
   Αξιολόγηση συμμόρφωσης
   1.   Η διαδικασία αξιολόγησης της συμμόρφωσης που προβλέπεται στο άρθρο 8 της οδηγίας 2009/125/ΕΚ είναι ο εσωτερικός έλεγχος σχεδιασμού που ορίζεται στο παράρτημα IV της εν λόγω οδηγίας ή το σύστημα διαχείρισης που ορίζεται στο παράρτημα V της ίδιας οδηγίας.
   2.   Για την αξιολόγηση της συμμόρφωσης σύμφωνα με τις διατάξεις του άρθρου 8 της οδηγίας 2009/125/ΕΚ, η τεχνική τεκμηρίωση περιλαμβάνει αντίγραφο των υπολογισμών του παραρτήματος II του παρόντος κανονισμού.
   Όταν οι πληροφορίες οι οποίες περιέχονται στην τεχνική τεκμηρίωση για συγκεκριμένο μοντέλο οικιακού στεγνωτηρίου ρούχων λαμβάνονται με υπολογισμό σύμφωνα με μελέτη ή λαμβάνονται με παρέκταση από άλλα ισοδύναμα οικιακά στεγνωτήρια ρούχων, ή και με τους δύο τρόπους, η τεχνική τεκμηρίωση περιλαμβάνει λεπτομέρειες των εν λόγω υπολογισμών ή παρεκτάσεων, ή και των δύο, καθώς και των δοκιμών που πραγματοποίησαν οι κατασκευαστές για να επαληθεύσουν την ακρίβεια των εκτελεσθέντων υπολογισμών. Στις εν λόγω περιπτώσεις η τεχνική τεκμηρίωση περιλαμβάνει επίσης κατάλογο όλων των άλλων μοντέλων ισοδύναμων οικιακών στεγνωτηρίων ρούχων για τα οποία οι πληροφορίες που περιλαμβάνονται στην τεχνική τεκμηρίωση προέκυψαν με τον ίδιο τρόπο.
   Άρθρο 5
   Διαδικασία επαλήθευσης για την επιτήρηση της αγοράς
   Όταν διενεργούν τους ελέγχους επιτήρησης της αγοράς κατά το άρθρο 3 παράγραφος 2 της οδηγίας 2009/125/ΕΚ, τα κράτη μέλη εφαρμόζουν την περιγραφόμενη στο παράρτημα III του παρόντος κανονισμού διαδικασία για την επαλήθευση της τήρησης των απαιτήσεων που καθορίζονται στο παράρτημα I του παρόντος κανονισμού.
   Άρθρο 6
   Κριτήρια συγκριτικής αξιολόγησης
   Τα ενδεικτικά κριτήρια συγκριτικής αξιολόγησης για οικιακά στεγνωτήρια ρούχων με βέλτιστες επιδόσεις, τα οποία είναι διαθέσιμα στην αγορά κατά τον χρόνο έναρξης ισχύος του παρόντος κανονισμού, περιέχονται στο παράρτημα IV.
   Άρθρο 7
   Επανεξέταση
   Το αργότερο πέντε έτη από την έναρξη ισχύος του παρόντος κανονισμού, η Επιτροπή τον επανεξετάζει λαμβάνοντας υπόψη την τεχνολογική πρόοδο και υποβάλλει το αποτέλεσμα της επανεξέτασης στο φόρουμ διαβούλευσης για τον οικολογικό σχεδιασμό. Κατά την επανεξέταση μεταξύ άλλων αξιολογούνται οι ανοχές επαλήθευσης του παραρτήματος III.
   Άρθρο 8
   Έναρξη ισχύος και εφαρμογή
   1.   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   2.   Εφαρμόζεται από την 1η Νοεμβρίου 2013.
   Ωστόσο,
   
               α)
            
            
               οι γενικές απαιτήσεις οικολογικού σχεδιασμού που ορίζονται στο παράρτημα I σημεία 1.1 και 1.2 εφαρμόζονται από την 1η Νοεμβρίου 2014·
            
         
               β)
            
            
               οι γενικές απαιτήσεις οικολογικού σχεδιασμού που ορίζονται στο παράρτημα I σημείο 2.2 εφαρμόζονται από την 1η Νοεμβρίου 2015.
            
         
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε όλα τα κράτη μέλη.
      Βρυξέλλες, 3 Οκτωβρίου 2012.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 285 της 31.10.2009, σ. 10.
   
      (2)  ΕΕ L 204 της 21.7.1998, σ. 37.
   
      ΠΑΡΑΡΤΗΜΑ I
      
         Απαιτήσεις οικολογικού σχεδιασμού
      
      1.   Γενικές απαιτήσεις οικολογικού σχεδιασμού
      
      
                  1.1.
               
               
                  Για τον υπολογισμό της ενεργειακής κατανάλωσης και άλλων παραμέτρων οικιακών στεγνωτηρίων ρούχων χρησιμοποιείται ο κύκλος για το στέγνωμα βαμβακερών ρούχων (με αρχική περιεκτικότητα του φορτίου σε υγρασία 60 %) μέχρι απομένουσα περιεκτικότητα του φορτίου σε υγρασία 0 % (εφεξής αποκαλούμενος «τυπικό πρόγραμμα βαμβακερών»). Ο εν λόγω κύκλος είναι σαφώς αναγνωρίσιμος στη διάταξη επιλογής προγράμματος του οικιακού στεγνωτηρίου ρούχων ή στην οθόνη του, αν υπάρχει, ή και στα δύο, και ονομάζεται «τυπικό πρόγραμμα βαμβακερών», ενώ είναι ο προτερόθετος κύκλος για οικιακά στεγνωτήρια ρούχων εφοδιασμένα με αυτόματη επιλογή προγράμματος ή με οποιαδήποτε λειτουργία αυτόματης επιλογής προγράμματος στεγνώματος ή διατήρησης της επιλογής προγράμματος.
               
            
                  1.2.
               
               
                  Στο εγχειρίδιο οδηγιών που παρέχει ο κατασκευαστής περιέχονται:
                  
                              α)
                           
                           
                              πληροφορίες σχετικές με το «τυπικό πρόγραμμα βαμβακερών» και αναφέρεται ότι αυτό το πρόγραμμα είναι κατάλληλο για το στέγνωμα συνηθισμένων υγρών βαμβακερών ρούχων και ότι είναι το αποτελεσματικότερο πρόγραμμα από άποψη ενεργειακής κατανάλωσης για το στέγνωμα υγρών βαμβακερών ρούχων·
                           
                        
                              β)
                           
                           
                              η κατανάλωση ηλεκτρικής ενέργειας στην κατάσταση εκτός λειτουργίας και στην κατάσταση αναμονής·
                           
                        
                              γ)
                           
                           
                              ενδεικτικές πληροφορίες σχετικά με τη διάρκεια του προγράμματος και την ενεργειακή κατανάλωση για τα κύρια προγράμματα στεγνώματος με πλήρες και μερικό φορτίο ή και τα δύο.
                           
                        
            2.   Ειδικές απαιτήσεις οικολογικού σχεδιασμού
      
      Τα οικιακά στεγνωτήρια ρούχων πληρούν τις ακόλουθες απαιτήσεις:
      
                  2.1.
               
               
                  Από την 1η Νοεμβρίου 2013:
                  
                              —
                           
                           
                              ο Δείκτης Ενεργειακής Απόδοσης (Energy Efficiency Index, EEI) είναι μικρότερος από 85,
                           
                        
                              —
                           
                           
                              για οικιακά στεγνωτήρια ρούχων με συμπύκνωση υδρατμών, η σταθμισμένη απόδοση συμπύκνωσης δεν είναι χαμηλότερη από 60 %.
                           
                        
            
                  2.2.
               
               
                  Από την 1η Νοεμβρίου 2015:
                  
                              —
                           
                           
                              για οικιακά στεγνωτήρια ρούχων με συμπύκνωση υδρατμών ο Δείκτης Ενεργειακής Απόδοσης (EEI) είναι μικρότερος από 76,
                           
                        
                              —
                           
                           
                              για οικιακά στεγνωτήρια ρούχων με συμπύκνωση υδρατμών, η σταθμισμένη απόδοση συμπύκνωσης δεν είναι χαμηλότερη από 70 %.
                           
                        Ο Δείκτης Ενεργειακής Απόδοσης (EEI) και η σταθμισμένη απόδοση συμπύκνωσης υπολογίζονται σύμφωνα με το παράρτημα II.
               
            
   
      ΠΑΡΑΡΤΗΜΑ II
      
         Μέθοδος υπολογισμού του Δείκτη Ενεργειακής Απόδοσης και της σταθμισμένης απόδοσης συμπύκνωσης
      
      1.   ΥΠΟΛΟΓΙΣΜΟΣ ΤΟΥ ΔΕΙΚΤΗ ΕΝΕΡΓΕΙΑΚΗΣ ΑΠΟΔΟΣΗΣ
      Για τον υπολογισμό του δείκτη ενεργειακής απόδοσης (ΕΕΙ) μοντέλου οικιακού στεγνωτηρίου ρούχων, η σταθμισμένη ετήσια κατανάλωση ενέργειας του οικιακού στεγνωτηρίου ρούχων στο τυπικό πρόγραμμα βαμβακερών υπό πλήρες και μερικό φορτίο συγκρίνεται με την τυπική ετήσια κατανάλωση ενέργειας.
      
                  α)
               
               
                  Ο δείκτης ενεργειακής απόδοσης (ΕΕΙ) υπολογίζεται ως ακολούθως και στρογγυλεύεται στο πρώτο δεκαδικό ψηφίο:
                  
                     
                  όπου:
                  —   AEC= ετήσια κατανάλωση ενέργειας του οικιακού πλυντηρίου πιάτων,
                  —   SAEC= ετήσια κατανάλωση ενέργειας του οικιακού πλυντηρίου πιάτων,
               
            
                  β)
               
               
                  Η τυπική ετήσια κατανάλωση ενέργειας (SAEC
                     ) υπολογίζεται σε kWh/έτος ως ακολούθως και στρογγυλεύεται στο δεύτερο δεκαδικό ψηφίο:
                  
                              —
                           
                           
                              για όλα τα οικιακά στεγνωτήρια ρούχων χωρίς ανοικτό κύκλωμα κυκλοφορίας αέρα:
                              
                                 
                           
                        
                              —
                           
                           
                              για τα οικιακά στεγνωτήρια ρούχων ανοικτού κυκλώματος κυκλοφορίας αέρα:
                              
                                 
                           
                        όπου:
                  
                              —
                           
                           
                              
                                 c είναι η διαβαθμισμένη χωρητικότητα του οικιακού στεγνωτηρίου ρούχων στο τυπικό πρόγραμμα βαμβακερών,
                           
                        
                              —
                           
                           
                              
                                 Tt
                                  είναι η σταθμισμένη διάρκεια προγράμματος στο τυπικό πρόγραμμα βαμβακερών.
                           
                        
            
                  γ)
               
               
                  Η σταθμισμένη ετήσια κατανάλωση ενέργειας (AEc) υπολογίζεται σε kWh/έτος ως ακολούθως και στρογγυλεύεται στο δεύτερο δεκαδικό ψηφίο:
                  
                              i)
                           
                           
                              
                                 
                              όπου:
                              —   Et= σταθμισμένη κατανάλωση ενέργειας, σε kWh, στρογγυλοποιημένη στο δεύτερο δεκαδικό ψηφίο,
                              —   Po= ισχύς στην κατάσταση εκτός λειτουργίας στο τυπικό πρόγραμμα βαμβακερών υπό πλήρες φορτίο, σε W, στρογγυλοποιημένη στο δεύτερο δεκαδικό ψηφίο,
                              —   Pl= ισχύς σε κατάσταση αναμονής στο τυπικό πρόγραμμα βαμβακερών υπό πλήρες φορτίο, σε W, στρογγυλοποιημένη στο δεύτερο δεκαδικό ψηφίο,
                              —   Tt= σταθμισμένη διάρκεια προγράμματος, σε λεπτά, στρογγυλοποιημένη στο πλησιέστερο λεπτό,
                              —   160= συνολικός αριθμός κανονικών κύκλων στεγνώματος ανά έτος.
                           
                        
                              ii)
                           
                           
                              Όταν το οικιακό πλυντήριο ρούχων είναι εξοπλισμένο με σύστημα διαχείρισης της ηλεκτρικής ενέργειας και μεταπίπτει αυτόματα στην «κατάσταση εκτός λειτουργίας» μετά το τέλος του προγράμματος, η σταθμισμένη ετήσια κατανάλωση ενέργειας (AEC
                                 ) υπολογίζεται λαμβάνοντας υπόψη την πραγματική διάρκεια της «κατάστασης αναμονής» σύμφωνα με τον ακόλουθο τύπο:
                              όπου:
                              —   Tl= διάρκεια της «κατάστασης αναμονής» στο τυπικό πρόγραμμα βαμβακερών υπό πλήρες φορτίο, σε λεπτά, στρογγυλοποιημένη στο πλησιέστερο λεπτό.
                           
                        
            
                  δ)
               
               
                  Η σταθμισμένη διάρκεια προγράμματος (Tt
                     ) υπολογίζεται σε λεπτά ως ακολούθως και στρογγυλεύεται στο πλησιέστερο λεπτό:
                  
                     
                  όπου:
                  —   Tdry= διάρκεια προγράμματος στο τυπικό πρόγραμμα βαμβακερών υπό πλήρες φορτίο, σε λεπτά και στρογγυλοποιημένη στο πλησιέστερο λεπτό,
                  —   Tdry½= κατανάλωση ενέργειας στο τυπικό πρόγραμμα βαμβακερών υπό μερικό φορτίο, σε kWh και στρογγυλοποιημένη στο πλησιέστερο λεπτό.
               
            
                  ε)
               
               
                  Η σταθμισμένη κατανάλωση ενέργειας (Et
                     ) υπολογίζεται σε κιλοβατώρες kWh ως ακολούθως και στρογγυλεύεται στο δεύτερο δεκαδικό ψηφίο:
                  
                     
                  όπου:
                  —   Edry= κατανάλωση αερίου στο τυπικό πρόγραμμα βαμβακερών υπό πλήρες φορτίο, σε kWh και στρογγυλοποιημένη στο δεύτερο δεκαδικό ψηφίο,
                  —   Edry½= κατανάλωση αερίου στο τυπικό πρόγραμμα βαμβακερών υπό μερικό φορτίο, σε kWh και στρογγυλοποιημένη στο δεύτερο δεκαδικό ψηφίο.
               
            
                  στ)
               
               
                  Στην περίπτωση οικιακών στεγνωτηρίων ρούχων που λειτουργούν με αέριο, η κατανάλωση ενέργειας στο τυπικό πρόγραμμα βαμβακερών υπό πλήρες και μερικό φορτίο υπολογίζεται σε kWh και στρογγυλοποιείται στο δεύτερο δεκαδικό ψηφίο ως ακολούθως:
                  
                     
                  
                     
                  όπου:
                  —   Egdry= κατανάλωση αερίου στο τυπικό πρόγραμμα βαμβακερών υπό πλήρες φορτίο, σε kWh και στρογγυλοποιημένη στο δεύτερο δεκαδικό ψηφίο,
                  —   Egdry½= κατανάλωση αερίου στο τυπικό πρόγραμμα βαμβακερών υπό μερικό φορτίο, σε kWh και στρογγυλοποιημένη στο δεύτερο δεκαδικό ψηφίο,
                  —   Egdry,a= βοηθητική κατανάλωση ηλεκτρικής ενέργειας στο τυπικό πρόγραμμα βαμβακερών υπό πλήρες φορτίο, σε kWh και στρογγυλοποιημένη στο δεύτερο δεκαδικό ψηφίο,
                  —   Egdry½,a= βοηθητική κατανάλωση ηλεκτρικής ενέργειας στο τυπικό πρόγραμμα βαμβακερών υπό μερικό φορτίο, σε kWh και στρογγυλοποιημένη στο δεύτερο δεκαδικό ψηφίο,
                  —   fg= 2,5.
               
            2.   ΥΠΟΛΟΓΙΣΜΟΣ ΤΗΣ ΣΤΑΘΜΙΣΜΕΝΗΣ ΑΠΟΔΟΣΗΣ ΣΥΜΠΥΚΝΩΣΗΣ
      Η απόδοση συμπύκνωσης ενός προγράμματος είναι ο λόγος της μάζας υγρασίας που συμπυκνώνεται και συλλέγεται στο δοχείο του οικιακού στεγνωτηρίου ρούχων με συμπύκνωση υδρατμών προς τη μάζα υγρασίας που απομακρύνεται από το φορτίο μέσω του προγράμματος, η οποία προκύπτει από τη διαφορά μεταξύ της μάζας του υγρού φορτίου δοκιμής πριν από το στέγνωμα και της μάζας του φορτίου δοκιμής μετά το στέγνωμα. Για τον υπολογισμό της σταθμισμένης απόδοσης συμπύκνωσης λαμβάνεται υπόψη η μέση απόδοση συμπύκνωσης στο τυπικό πρόγραμμα βαμβακερών υπό πλήρες και μερικό φορτίο.
      Η σταθμισμένη απόδοση συμπύκνωσης (Ct
         ) ενός προγράμματος υπολογίζεται σε ποσοστό και στρογγυλοποιείται στο πλησιέστερο ακέραιο ποσοστό, ως εξής.
      
         
      όπου:
      —   Cdry= μέση απόδοση συμπύκνωσης στο τυπικό πρόγραμμα βαμβακερών υπό πλήρες φορτίο,
      —   Cdry½= μέση απόδοση συμπύκνωσης στο τυπικό πρόγραμμα βαμβακερών υπό μερικό φορτίο.
      Η μέση απόδοση συμπύκνωσης C υπολογίζεται από τις αποδόσεις συμπύκνωσης των δοκιμαστικών εκτελέσεων προγράμματος και εκφράζεται σε ποσοστό:
      
         
      όπου:
      
                  —
               
               
                  
                     n είναι ο αριθμός των δοκιμαστικών εκτελέσεων προγράμματος που περιλαμβάνει τουλάχιστον τέσσερις έγκυρες δοκιμαστικές εκτελέσεις για το επιλεγμένο πρόγραμμα,
               
            
                  —
               
               
                  
                     j είναι ο αριθμός δοκιμαστικής εκτέλεσης,
               
            
                  —
               
               
                  
                     Wwj
                      είναι η μάζα νερού που συλλέγεται στο δοχείο συμπύκνωσης κατά τη δοκιμαστική εκτέλεση j,
               
            
                  —
               
               
                  
                     Wi
                      είναι η μάζα του υγρού φορτίου δοκιμής πριν από το στέγνωμα,
               
            
                  —
               
               
                  
                     Wf
                      είναι η μάζα του φορτίου δοκιμής μετά το στέγνωμα.
               
            
   
      ΠΑΡΑΡΤΗΜΑ III
      
         Διαδικασία επαλήθευσης για τους σκοπούς επιτήρησης της αγοράς
      
      Για τη συμμόρφωση και την επαλήθευση της συμμόρφωσης προς τις απαιτήσεις του παρόντος κανονισμού, εκτελούνται μετρήσεις και υπολογισμοί με χρήση εναρμονισμένων προτύπων των οποίων τα στοιχεία έχουν δημοσιευτεί στην Επίσημη Εφημερίδα της Ευρωπαϊκής Ένωσης, ή ακολουθούνται άλλες αξιόπιστες, ακριβείς και αναπαραγώγιμες μέθοδοι οι οποίες λαμβάνουν υπόψη τις γενικώς αναγνωρισμένες υπερσύγχρονες μεθόδους και των οποίων τα αποτελέσματα θεωρούνται χαμηλής αβεβαιότητας.
      Για τον έλεγχο της συμμόρφωσης με τις απαιτήσεις του παραρτήματος I, οι αρχές των κρατών μελών υποβάλλουν σε δοκιμή ένα μόνον οικιακό στεγνωτήριο ρούχων. Εάν οι μετρούμενες παράμετροι δεν αντιστοιχούν στις τιμές που δηλώνει ο κατασκευαστής στον φάκελο τεχνικής τεκμηρίωσης σύμφωνα με το άρθρο 4 παράγραφος 2, εντός του εύρους τιμών που καθορίζεται στον πίνακα 1, πραγματοποιούνται μετρήσεις σε τρία ακόμη οικιακά στεγνωτήρια ρούχων. Ο αριθμητικός μέσος όρος των μετρούμενων τιμών των εν λόγω τριών οικιακών στεγνωτηρίων ρούχων πρέπει να ανταποκρίνεται στο εύρος τιμών που καθορίζονται στον πίνακα 1.
      Σε αντίθετη περίπτωση, το δείγμα και όλα τα άλλα δείγματα ισοδύναμων οικιακών στεγνωτηρίων ρούχων θεωρείται ότι δεν πληρούν τις απαιτήσεις του παραρτήματος I.
      
         Πίνακας 1
      
      
                  Μετρούμενη παράμετρος
               
               
                  Ανοχές επαλήθευσης
               
            
                  Σταθμισμένη ετήσια κατανάλωση ενέργειας
               
               
                  Η μετρούμενη τιμή δεν υπερβαίνει τη διαβαθμισμένη τιμή (1)
                     AEC
                      περισσότερο από 6 %.
               
            
                  Σταθμισμένη κατανάλωση ενέργειας
               
               
                  Η μετρούμενη τιμή δεν υπερβαίνει τη διαβαθμισμένη τιμή Et
                      περισσότερο από 6 %.
               
            
                  Σταθμισμένη απόδοση συμπύκνωσης
               
               
                  Η μετρούμενη τιμή δεν είναι μικρότερη της διαβαθμισμένης τιμής Ct
                      περισσότερο από 6 %.
               
            
                  Σταθμισμένη διάρκεια προγράμματος
               
               
                  Η μετρούμενη τιμή δεν υπερβαίνει τη διαβαθμισμένη τιμή Tt
                      περισσότερο από 6 %.
               
            
                  Κατανάλωση ισχύος σε κατάσταση εκτός λειτουργίας και σε κατάσταση αναμονής
               
               
                  Οι μετρούμενες τιμές της κατανάλωσης ισχύος Po
                      και Pl
                      μεγέθους μεγαλύτερου από 1,00 W δεν υπερβαίνουν τη διαβαθμισμένη τιμή περισσότερο από 6 %. Οι μετρούμενες τιμές της κατανάλωσης ισχύος Po
                      και Pl
                      μεγέθους μικρότερου ή ίσου του 1,00 W δεν υπερβαίνουν τη διαβαθμισμένη τιμή περισσότερο από 0,10 W.
               
            
                  Διάρκεια της κατάστασης αναμονής
               
               
                  Η μετρούμενη τιμή δεν υπερβαίνει τη διαβαθμισμένη τιμή Tlu
                      περισσότερο από 6 %.
               
            
         (1)  «διαβαθμισμένη τιμή»: η τιμή που δηλώνεται από τον κατασκευαστή. Το ποσοστό αβεβαιότητας 6 % στη μέτρηση αποτελεί το τρέχον αποδεκτό σφάλμα εργαστηριακών δοκιμών κατά τη μέτρηση των δηλωμένων παραμέτρων με τη νέα μέθοδο μέτρησης που χρησιμοποιείται για τις νέες απαιτήσεις επισήμανσης ενέργειας/οικολογικού σχεδιασμού, συμπεριλαμβανομένων των κύκλων με πλήρες και μερικό φορτίο.
   
   
      ΠΑΡΑΡΤΗΜΑ IV
      
         Κριτήρια συγκριτικής αξιολόγησης
      
      Κατά την έναρξη ισχύος του παρόντος κανονισμού, η βέλτιστη διαθέσιμη τεχνολογία στην αγορά για οικιακά στεγνωτήρια, από άποψη ενεργειακής κατανάλωσης και αερόφερτου ακουστικού θορύβου κατά το στέγνωμα στο τυπικό πρόγραμμα βαμβακερών, προσδιορίζεται ως εξής:
      
                  1.
               
               
                  Οικιακό στεγνωτήριο ρούχων ανοικτού κυκλώματος κυκλοφορίας αέρα, με διαβαθμισμένη χωρητικότητα 3 kg:
                  
                              α)
                           
                           
                              ενεργειακή κατανάλωση: 1,89 kWh/κύκλο στο τυπικό πρόγραμμα βαμβακερών υπό πλήρες φορτίο, ίση προς 247 kWh/έτος περίπου (1)·
                           
                        
                              β)
                           
                           
                              εκπομπές αερόφερτου ακουστικού θορύβου: 69 dB.
                           
                        
            
                  2.
               
               
                  Οικιακό στεγνωτήριο ρούχων ανοικτού κυκλώματος κυκλοφορίας αέρα, με διαβαθμισμένη χωρητικότητα 5 kg:
                  
                              α)
                           
                           
                              ενεργειακή κατανάλωση: 2,70 kWh/κύκλο στο τυπικό πρόγραμμα βαμβακερών υπό πλήρες φορτίο, ίση προς 347 kWh/έτος περίπου (1)·
                           
                        
                              β)
                           
                           
                              εκπομπές αερόφερτου ακουστικού θορύβου: δεν υπάρχει διαθέσιμη τιμή.
                           
                        
            
                  3.
               
               
                  Οικιακό στεγνωτήριο ρούχων ανοικτού κυκλώματος κυκλοφορίας αέρα που λειτουργεί με αέριο, με διαβαθμισμένη χωρητικότητα 5 kg:
                  
                              α)
                           
                           
                              ενεργειακή κατανάλωση αερίου: 3,25 kWhαερίου/κύκλο στο τυπικό πρόγραμμα βαμβακερών υπό πλήρες φορτίο, ίση προς 1,3 kWh. Δεν υπάρχει διαθέσιμη τιμή για την ετήσια κατανάλωση ενέργειας·
                           
                        
                              β)
                           
                           
                              εκπομπές αερόφερτου ακουστικού θορύβου: δεν υπάρχει διαθέσιμη τιμή.
                           
                        
            
                  4.
               
               
                  Οικιακό στεγνωτήριο ρούχων με συμπύκνωση υδρατμών, με διαβαθμισμένη χωρητικότητα 5 kg:
                  
                              α)
                           
                           
                              ενεργειακή κατανάλωση αερίου: 3,10 kWhαερίου/κύκλο στο τυπικό πρόγραμμα βαμβακερών υπό πλήρες φορτίο, ίση προς 396 kWh/έτος περίπου (1)·
                           
                        
                              β)
                           
                           
                              εκπομπές αερόφερτου ακουστικού θορύβου: δεν υπάρχει διαθέσιμη τιμή.
                           
                        
            
                  5.
               
               
                  Οικιακό στεγνωτήριο ρούχων ανοικτού κυκλώματος κυκλοφορίας αέρα, με διαβαθμισμένη χωρητικότητα 6 kg:
                  
                              α)
                           
                           
                              ενεργειακή κατανάλωση: 3,84 kWh/κύκλο στο τυπικό πρόγραμμα βαμβακερών υπό πλήρες φορτίο, ίση προς 487 kWh/έτος περίπου (1)·
                           
                        
                              β)
                           
                           
                              εκπομπές αερόφερτου ακουστικού θορύβου: 67 dB.
                           
                        
            
                  6.
               
               
                  Οικιακό στεγνωτήριο ρούχων με συμπύκνωση υδρατμών, με διαβαθμισμένη χωρητικότητα 6 kg:
                  
                              α)
                           
                           
                              ενεργειακή κατανάλωση: 1,58 kWh/κύκλο στο τυπικό πρόγραμμα βαμβακερών υπό πλήρες φορτίο, ίση προς 209 kWh/έτος περίπου (1)·
                           
                        
                              β)
                           
                           
                              εκπομπές αερόφερτου ακουστικού θορύβου: δεν υπάρχει διαθέσιμη τιμή.
                           
                        
            
                  7.
               
               
                  Οικιακό στεγνωτήριο ρούχων ανοικτού κυκλώματος κυκλοφορίας αέρα που λειτουργεί με αέριο, με διαβαθμισμένη χωρητικότητα 7 kg:
                  
                              α)
                           
                           
                              ενεργειακή κατανάλωση: 3,9 kWh/κύκλο στο τυπικό πρόγραμμα βαμβακερών υπό πλήρες φορτίο, ίση προς 495 kWh/έτος περίπου (1)·
                           
                        
                              β)
                           
                           
                              εκπομπές αερόφερτου ακουστικού θορύβου: 65 dB.
                           
                        
            
                  8.
               
               
                  Οικιακό στεγνωτήριο ρούχων ανοικτού κυκλώματος κυκλοφορίας αέρα που λειτουργεί με αέριο, με διαβαθμισμένη χωρητικότητα 7 kg:
                  
                              α)
                           
                           
                              ενεργειακή κατανάλωση αερίου: 3,4 kWhαερίου/κύκλο στο τυπικό πρόγραμμα βαμβακερών υπό πλήρες φορτίο, ίση προς 1,36 kWh. Δεν υπάρχει διαθέσιμη τιμή για την ετήσια κατανάλωση ενέργειας·
                           
                        
                              β)
                           
                           
                              εκπομπές αερόφερτου ακουστικού θορύβου: δεν υπάρχει διαθέσιμη τιμή.
                           
                        
            
                  9.
               
               
                  Οικιακό στεγνωτήριο ρούχων με συμπύκνωση υδρατμών, με διαβαθμισμένη χωρητικότητα 7 kg:
                  
                              α)
                           
                           
                              ενεργειακή κατανάλωση: 1,6 kWh/κύκλο στο τυπικό πρόγραμμα βαμβακερών υπό πλήρες φορτίο, ίση προς 211 kWh/έτος περίπου (1)·
                           
                        
                              β)
                           
                           
                              εκπομπές αερόφερτου ακουστικού θορύβου: 65 dB.
                           
                        
            
                  10.
               
               
                  Οικιακό στεγνωτήριο ρούχων ανοικτού κυκλώματος κυκλοφορίας αέρα, με διαβαθμισμένη χωρητικότητα 8 kg:
                  
                              α)
                           
                           
                              ενεργειακή κατανάλωση: 4,1 kWh/κύκλο στο τυπικό πρόγραμμα βαμβακερών υπό πλήρες φορτίο, ίση προς 520 kWh/έτος περίπου (*)·
                           
                        
                              β)
                           
                           
                              εκπομπές αερόφερτου ακουστικού θορύβου: 65 dB.
                           
                        
            
                  11.
               
               
                  Οικιακό στεγνωτήριο ρούχων με συμπύκνωση υδρατμών, με διαβαθμισμένη χωρητικότητα 8 kg:
                  
                              α)
                           
                           
                              ενεργειακή κατανάλωση: 2,3 kWh/κύκλο στο τυπικό πρόγραμμα βαμβακερών υπό πλήρες φορτίο, ίση προς 297 kWh/έτος περίπου (*)·
                           
                        
                              β)
                           
                           
                              εκπομπές αερόφερτου ακουστικού θορύβου: δεν υπάρχει διαθέσιμη τιμή.
                           
                        
            
         (1)  Έχει υπολογιστεί βάσει παραδοχής 160 κύκλων στεγνώματος ανά έτος με ενεργειακή κατανάλωση στο τυπικό πρόγραμμα βαμβακερών υπό μερικό φορτίο ίση προς το 60 % της ενεργειακής κατανάλωσης υπό πλήρες φορτίο, και πρόσθετη ετήσια ενεργειακή κατανάλωση σε τρόπους λειτουργίας υπό χαμηλή ισχύ 13,5 kWh.